Šėtos Švč. Trejybės bažnyčia

Šėtos Švč. Trejybės bažnyčia – bažnyčia, stovinti Šėtos miestelyje, prie kelio 145 Kėdainiai–Šėta–Ukmergė , dešiniajame Obelies krante. Turi istoristinių bruožų. Istorija Šėtos savininkas Bagdonas Petkevičius su Steponu Kuncevičiumi 1499 m. pastatė bažnyčią, dovanojo jai beneficiją. XVI a. pabaigoje bažnyčia perduota evangelikams reformatams. Šėtos klebonas, Vilniaus kanauninkas Motiejus Ancuta 1680 m. pastatė naują medinę bažnyčią. Nuo 1777 m. veikė parapinė mokykla. Bažnyčiai sudegus, 1772–1782 m. pastatyta nauja mūrinė, ji 1805 m. gegužės 17 d. per miestelio gaisrą irgi sudegė. 1817 m. atstatyta. 1897 m. parengtas ir patvirtintas bažnyčios padidinimo projektas, pastatytas bokštas. 1906 m. įsteigta senelių prieglauda, 1909 m. – biblioteka. Per Pirmąjį pasaulinį karą bažnyčia apgriauta. Klebonas Jurgis Tilvytis ją suremontavo. Klebono F. Kapočiaus ir kitų rūpesčiu 1918 m. įsteigta „Saulės“ draugijos progimnazija. Architektūra Bažnyčia turi istoristinių bruožų, stačiakampio plano, su masyviu bokštu. Vidus 3 navų. Šventoriaus tvora mūrinė. Šventoriuje stovi mūrinė koplyčia (kaulinyčia), istorijos paminklas kankinei Adelei Dirsytei, antkapinis kryžius kun. Antanui Danilai (1915–1999), koplytstulpis „nužudytiems negimusiems kūdikiams“. Galerija Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 223–224 Nuorodos Arkivyskupijos informacija